joelniklaus/EU_Wikipedias huggingface dataset:
Slávo Cagašík

Slávo Cagašík, vlastným menom Břetislav Cagašík ( * 16. september 1921, Nahošovice, Česko† 19. november 1948, Poprad, Slovensko) bol český športovec, horolezec, lyžiar, pôsobil ako chatár vo Vysokých Tatrách

Životopis, horolezectvo, šport 
Žil od malička v mestskej časti Popradu vo Veľkej. Od malička športoval, predovšetkým sa venoval lyžovaniu a horolezectvu. Bol výborným znalcom Vysokých Tatier. V tridsiatych rokoch 20. storočia ho k športovým aktivitám a horolezectvu priviedol jeho učiteľ Antonín Veverka (* 1908† 1959), významný český horolezec, ktorý pôsobil v Poprade.

Počas vojnových rokov Slávo Cagašík vyhrával takmer všetky lyžiarske bežecké i zjazdárske preteky na Slovensku. Bol vynikajúcim skiaplinistom. Keď mal 15 rokov bol tretí v  skialpinistickej súťaži cez Železnú bránu do Doliny Zlomísk. Známe sú jeho odvážne zjazdy z Kopského sedla. Vo filme Čertova stena (1949) bol jeden z lyžiarskych dublérov. Cagašík bol výborný znalec Vysokých Tatier, mal aj dobré orientačné schopnosti. V roku 1942 sa stal členom spolku JAMES. Svoje "učňovské" horolezecké roky, prežil so svojim učiteľom Antonínom Veverkom. Zakrátko sa stal jedným z najodvážnejších horolezcov. Novú horolezeckú činnosť začal výstupom na Žabieho koňa a na Galériu Ganku. Do tatranského horolezectva sa zapísal prvovýstupom na Žltú vežu v masíve Prostredného hrotu v dňoch 11. - 12. septembra 1943 so spolulezcom Štefanom Česlom. Veľmi ho lákala západná stena Lomnického štítu. Dôverne ju poznal. Pokúšal sa ju zdolať cez povestnú "Hokejku". Nemal šťastie, dostal sa až ku Krížu, ale ukázal cestu svojim nasledovníkom. V roku 1946 bol chatárom na  Bílikovej chate na Hrebienku. V roku 1947 havaroval na motocykli. Zranenia mu nedovoľovali pokračovať v horolezeckých aktivitách. Zahynul tragicky pri havárii lietadla, ktoré pilotoval jeho priateľ Ing. Miloš Vorsa. Lietadlo sa zrútilo neďaleko cesty pri Svite.

Referencie

Externé odkazy 
Prelezenie Žltej steny
Výstup na Žltú vežu
Poľská encyklopédia
Cagašík - dublér vo filme Čertova stena

Slovenskí horolezci
Osobnosti z Popradu
Lenka Bradáčová

JUDr. Lenka Bradáčová, Ph.D. (* 1. marec 1973 Roudnice nad Labem) je česká štátna zástupkyňa (prokurátorka), od 30. júla 2012 vrchná štátna zástupkyňa v Prahe. Od marca 2008 do apríla 2014 pôsobila vo funkcii prezidentky stavovského združenia Unie státních zástupců České republiky.

Životopis 
Vyrastala v Kostomlatoch pod Řípem, neskôr žila v Roudnici nad Labem. Po ukončení Roudnickeho gymnázia pokračovala štúdiom práva a právnej vedy na Právnickej fakulte Karlovej univerzity, ktorú absolvovala v roku 1998 (Právní a sociální aspekty regulace nealkoholové toxikománie) so ziskom ceny Karla Engliše pre najlepších študentov spoločenskovedných disciplín. V roku 2001 (Drogy a kriminalita; školiteľ Dagmar Císařová) dokončila postgraduálne doktorandské štúdium v ​​odbore verejné právo. V tom istom roku bola vymenovaná za prokurátorku v Litoměřiciach. O dva roky neskôr sa stala zástupkyňou krajského štátneho zástupcu v Ústí nad Labem. 

Generálny prokurátor Pavel Zeman ju navrhol na funkciu vrchnej štátnej zástupkyne v Prahe. Minister spravodlivosti Jiří Pospíšil mal v úmysle Bradáčovú do tejto funkcie vymenovať, ale zo svojho úradu bol 27. júna 2012 odvolaný prezidentom republiky na návrh predsedu vlády Petra Nečasa. Napriek zjavnému zdráhaniu ju 30. júla 2012 nakoniec vymenoval nový minister spravodlivosti Pavel Blažek.

Kauzy 
Dozorovala niekoľko mediálne sledovaných trestných káuz, vrátane vraždy chlapčeka Honzíka Rokosa, zabitého svojou matkou, kauzu ústeckého vraha Miroslava Ritticha, mačetový útok Rómov v novoborskom bare či prípad Mosteckej uhoľnej. 

Ako tlačová hovorkyňa sa vyjadrovala ku kauze sociálnodemokratického poslanca Davida Ratha podozrivého zo spáchania trestných činov poškodeniu finančných záujmov Európskej únie (o i. Uvádzanie nepravdivých alebo hrubo zmätočných údajov vzťahujúcich sa k výdavkom z rozpočtu EÚ), prijatie úplatku, podplatenie a dojednávania výhody pri obstaraní, pri verejnej súťaži a verejnej dražbe. 1. júna2012 Krajské štátne zastupteľstvo v Ústí nad Labem Rathov prípad postúpilo Krajskej prokuratúre v Stredočeskom kraji, konkrétne zástupcovi Petrovi Jirátovi.

Mediálny obraz 
Podľa TN.cz pre svoj mediálny obraz "neústupné, neúplatné, neúprosné a pritom spravodlivé" prokurátorka získala prezývku „Cattani v sukniach.

Referencie

Externé odkazy 
 Žena, ktorá chytila Ratha: Prví politici sú obvinení, pre ďalších to môže byť výstraha (rozhovor), Denník N, 23.07.2015 
 Žalobkyňa Bradáčová: Nechápem, prečo sme sa nepripojili ku švajčiarskej žalobe (rozhovor), Deník.cz, 25.11.2011

Zdroj 

Osobnosti z Roudnice nad Labem
Absolventi Karlovej univerzity
Českí právnici
Českí prokurátori
Žlutý pes

Žlutý pes je česká rocková kapela, pôsobiaca od roku 1978. Jej zakladateľom a frontmanom je Ondřej Hejma. 

Skupina odohrala množstvo koncertov, získala Zlaté dosky a Ceny akadémie populárnej hudby Anděl. Medzi hity skupiny patria piesne „Sametová“, „Modrá je dobrá“, „Náruživá“.

Diskografia 
 Žlutý pes - Ondřej Hejma (1988)
 Hoši z východního bloku (1992)
 Yellow Dog (1994)
 Šala-hů, Blbej den (1996)
 Trsátko (1996)
 Poslední lžíce (1998)
 Himaláje (1999)
 Fotbalová (2000)
 Čínská otázka (2001)
 Psí kusy (ty nejlepší kousky) (2002)
 Rok psa (2006)
 Mellow Yellow (2008)
 Stroj času (2014)

Externé odkazy 
 Oficiálne stránky

Zdroj 

České rockové hudobné skupiny
Hudobné skupiny z 1978
Ondřej Hejma

Ondřej Hejma (* 3. február 1951, Praha) je spevák a hudobný skladateľ, frontman skupiny Žlutý pes, pôsobil aj ako dopisovateľ agentúry Associated Press v Česku. Príležitostne sa venuje aj prekladaniu a moderovaniu televíznych relácií.

Biografia 

Po gymnáziu vyštudoval filológiu (angličtina a čínština) na Filozofickej fakulte Karlovej univerzity. Po univerzite pracoval v reklamnej agentúre. V roku 1987 sa stal spravodajcom agentúry AP.

Je ženatý, jeho manželka Vladimíra je lekárka. Majú dve deti, staršieho syna Jana a mladšiu dcéru Terezu. Býva v Řevniciach pri Prahe. Medzi jeho koníčky patrí cestovanie a golf, v mladosti hral futbal. Je sympatizantom Strany slobodných občanov a futbalového klubu AC Sparta Praha.

Spolupráca s ŠtB 
Je tiež uvedený v Cibulkových zoznamoch v kategóriách agent, dôverník a tajný spolupracovník pod krycím menom Rony. Tú istú informáciu možno nájsť aj v oficiálnom Archíve bezpečnostných zložiek, s tým, že bol vedený u II. správy ŠtB, teda u Hlavnej správy kontrarozviedky. Možno sa domnievať, že to súviselo s jeho prácou u agentúry AP, však spis bol zničený. Vedúci malej kancelárie AP v normalizačnom Československu bola Iva Drápalová, ktorá v relácii Českej televízie Vzkazy (2008) spomínala, že ju po celý čas sledovala ŠtB a jej kolegovia na nej tajnej polícii donášali informácie z jej života. Drápalová nikoho nevymenuje, avšak vo svojej malej kancelárii mala iba dvoch spolupracovníkov, medzi nimi aj Hejmu.

Hudba 
V 60. rokoch po ukončení štúdia založil spoločne s Janom Follom bluesovú skupinu Žízeň, potom prešiel Yo Yo Bandom a skupinou Combo FH Daniela Fikejza. V roku 1978 založil kapelu Žlutý pes. Súbežne so Žltým psom založil alternatívnu skupinu L. L. Jetel. Pre Žltého psa napísal väčšinu hudobných textov, píše texty aj pre ďalších českých spevákov. Je spoluautorom libreta českej verzie muzikálov Pomáda a Hamlet.

Tlač a televízia 
Bol, alebo je činný v TV3 (politická diskusia Bez kravaty), v rádiu Frekvence 1 (relácia Press klub), v časopise Reflex (rubrika Psí život). V TV Nova uvádzal reláciu Chcete být milionářem?, ako porotca účinkoval v prvej a tretej rade súťaže Česko hledá SuperStar. Účinkovanie v druhej rade tejto súťaže odmietol.

V roku 2009 bol porotcom v prvej sérii súťaže Česko Slovenská Superstar.

Bibliografia 
 Rybár, Š. – Hejma, O.: Autostopem do Nepálu. Praha : Práce, 1978.
 Hejma, O.: Fejsbuk, EMINENT, 2012.

Referencie

Externé odkazy 
 Oficiálne stránky skupiny Žlutý pes

Českí rockoví speváci
Českí prekladatelia
Českí novinári
Českí televízni moderátori
Česko Slovenská SuperStar
Agenti ŠtB
Osobnosti z Prahy
UniCredit Bank Czech Republic and Slovakia, pobočka zahraničnej banky

UniCredit Bank Czech Republic and Slovakia, a.s., pobočka zahraničnej banky (od apríla 2007 do novembra 2013 de facto pod názvom UniCredit Bank Slovakia a. s.) je slovenská pobočka českej banky UniCredit Bank Czech Republik and Slovakia, a.s., ktorej materskou spoločnosťou je talianska UniCredit S.p.A.. Slovenská pobočka má sídlo v Bratislave.
Slovenská pobočka bola formálne bola založená až v decembri 2013, ale ide zároveň de facto o nástupcu banky UniCredit Bank Slovakia a. s.. UniCredit Bank slovakia a.s. vznikla v roku 2007 tak, že boli zlúčené dve banky - banka HVB Bank Slovakia a. s. bola začlenená do banky UniBanka, a. s. (ktorá sa do roku 2002 volala POĽNOBANKA, a.s.).

Dejiny 
V roku 1990, krátko po Nežnej revolúcii, bola na Slovensku založená Slovenská poľnohospodárska banka, účastinná spoločnosť (neskoršie názvy: Slovenská poľnohospodárska banka, akciová spoločnosť a ešte neskôr POĽNOBANKA, a.s.). Túto kúpila talianska UniCredit s.p.A. a v roku 2002 preto dostala nové meno UniBanka a.s. 

V roku 2007 bola do UniBanky a.s. začlenená HVB Bank Slovakia a. s. a výsledný podnik dostal nové meno UniCredit Bank Slovakia a. s. 

V roku 2013 bola táto UniCredit Bank Slovakia a. s. začlenená do českej banky UniCredit Bank Czech Slovakia, a. s. (takisto vlastnenej talianskou UniCredit S.p.A) a výsledný český podnik dostal od 1. decembra 2013 nové meno UniCredit Bank Czech Republic and Slovakia, a.s. Tento český podnik k rovnakému dátumu vytvoril pobočku na Slovensku pod názvom UniCredit Bank Czech Republic and Slovakia, a.s., pobočka zahraničnej banky. Od 1. decembra 2013 teda UniCredit v Česku a na Slovensku poskytuje bankové produkty a služby v rámci jedného českého podniku.

Zdroje
 http://www.orsr.sk/vypis.asp?ID=22304&SID=2&P=1
 http://www.orsr.sk/vypis.asp?ID=283747&SID=2&P=1
 https://or.justice.cz/ias/ui/rejstrik-firma.vysledky?subjektId=47976&typ=UPLNY
 http://hn.hnonline.sk/unibanka-a-hvb-budu-unicredit-bank-213373
 http://www.unicreditbank.sk/sk/O-banke

Banky na Slovensku
J&T BANKA

J&T BANKA, a.s. je česká banka, ktorej jediným vlastníkom je český podnik so slovenskými vlastníkmi J&T FINANCE GROUP SE. Banka poskytuje bankové služby pre fyzické aj právnické osoby. Na Slovensku má banka pobočku pod názvom J&T BANKA, a.s., pobočka zahraničnej banky.

Dejiny 
V roku 1998 slovenská skupina J & T kúpila skrachovanú českú banku Podnikatelská banka, a. s. a premenovala ju na J & T Banka, a.s. (dnes J&T BANKA, a.s.). V roku 2005 táto banka vytvorila svoju pobočku na Slovensku.  V roku 2010 otvorila J&T BANKA na Slovensku expozitúry v Starom Smokovci vo Vysokých Tatrách, v bratislavskom RiverParku a v Košiciach.

J&T BANKA, a.s. okrem početných finančných spoločností vlastní (úplne či čiastočne) aj tieto tri banky (stav 2014/2015): 
37 % v slovenskej banke Poštová banka, a.s.: Podiel bol kúpený v rokoch 2013 (36 %) a 2014 (zvyšok). O ďalšom podiele v Poštovej banke pozri nižšie.
takmer 100 % v ruskej banke Džej end Ti Bank (akionernoje obščestvo): V roku 2007 bola kúpená takmer celá ruská banka Tretij Rim (založená v roku 1994), ktorá bola v roku 2008 premenovaná na „Džej end Ti Bank (zakrytoje akcionernoje obščstvo)“ a v roku 2015 na „Džej end Ti Bank (akionernoje obščestvo)“.
58 % v chorvátskej banke VABA d.d. banka Varaždin: Táto banka (založená v roku 1994) bola kúpená v roku 2014.

Zvyšná skupina J & T (t.j. primárne spoločnosť J&T FINANCE GROUP SE) vlastní tiež banky:
Skupina od roku 2008 vlastní 90 % podiel v barbadoskej banke Bayshore Bank & Trust (Barbados) Corporation, ktorá bola v roku 2009 premenovaná na J&T Bank and Trust Inc. Formálne túto banku (podľa výročnej správy J&T BANKY z roku 2014 ) ovláda karibský podnik Bayshore Merchant Services Inc., ktorý je ovládaný cyperským podnikom J&T Integris Group Ltd., ktorý je zas  ovládaný podnikom J&T FINANCE GROUP SE.

 J&T FINANCE GROUP SE od roku 2013 vlastní 51,7 % Poštovej banky, a.s.. Spolu s vyššie uvedeným podielom teda skupina J & T vlastní v Poštovej banke takmer 90 % akcií. Od leta 2015 vlastní J & T v Poštovej banke už takmer 100 % akcií.

Zdroje 

 https://or.justice.cz/ias/ui/rejstrik-firma.vysledky?subjektId=688797&typ=UPLNY
 https://or.justice.cz/ias/ui/rejstrik-firma.vysledky?subjektId=683339&typ=UPLNY
 https://www.jtbank.cz/o-bance/#historie_j_t_banky
 https://www.jtbanka.sk/o-banke/#historia_j_t_banky
 http://jtbank.ru/o-banke/istoriya-banka/
 https://www.jtbank.cz/public/b4/53/83/26439_96202_VZ_JT_BANKA_2014_KON_ENG.pdf
 http://www.jtbanktrust.com/
 http://www.caipo.gov.bb/site/index.php?option=com_easytable&view=easytablerecord&id=3%3Anew-test&rid=87418&Itemid=61
 http://jtbank.ru/o-banke/obshie-svedeniya/
 http://www.vababanka.hr/o-banci/vaba-d-d-banka-varazdin/89

Banky v Česku
Banky na Slovensku
OTC SARA

Old-Timers Club SARA (Klub pamätníkov Slovenského zväzu rádioamatérov) združuje dlhoročných držiteľov povolenia na zriadenie a prevádzkovanie amatérskej rádiovej stanice, ktorí ho získali najmenej pred 20-timi rokmi, bez ohľadu na ich súčasný vek.
 
Členovia klubu patria medzi skúsených rádioamatérov s teoretickými i praktickými skúsenosťami z rádiotechniky a prevádzky na rádioamatérskych pásmach. Viacerí boli, alebo sú známymi DX-manmi, pretekármi a reprezentantmi krajiny v rádioamatérskych disciplínach, v minulosti aj nositeľmi najvyšších športových titulov. Mnohí sa v minulosti podieľali, alebo stále podieľajú na konštrukčnej, či odbornej publikačnej činnosti.
                    
Tento rok sa oslavuje dvadsiate výročie založenia klubu. Klub bol založený 18. novembra 1995 v hoteli Baník na Štrbskom Plese. Pod klubovou volacou značkou OM9OT a špeciálnou príležitostnou volacou značkou OM20OTC členovia klubu vysielajú z mnohých zaujímavých a žiadaných lokalít na území Slovenska s cieľom umožniť slovenským a zahraničným rádioamatérom získať obľúbené diplomy OTC, ako aj diplomy SZR. Vysielanie OM9OT/OM20OTC je oznamované na klubovej stránke.

Externé odkazy 
 Klubová stránka

 Regulačný úrad - OM9OT & OM20OTC

 OM CallBook

Organizácie na Slovensku
Amatérske rádio
Angelo Amato

Angelo Amato SDB (* 8. jún 1938, Molfetta, Taliansko) je taliansky rímskokatolícky arcibiskup, kardinál a emeritný prefekt Kongregácie pre kauzy svätých.

Životopis 
Narodil sa 8. júna 1938 v Molfette v Taliansku. Po vstupe do rehole Saleziánov Dona Bosca študoval Amato katolícku teológiu a filozofiu. Za kňaza bol vysvätený 22. decembra 1967. V roku 1974 sa stal doktorom filozofie a potom pôsobil ako profesor dogmatiky na Pápežskej Saleziánskej univerzite. Bol tu tiež dekanom teologickej fakulty a v rokoch 19972000 vicerektor.

Už ako poradcu Kongregácie pre náuku viery, Pápežskej rady pre jednotu kresťanov a Pápežskej rady pre medzináboženský dialóg, ho Ján Pavol II. 19. decembra 2002 vymenoval za titulárneho arcibiskupa zo Sily a stal sa tajomníkom Kongregácie pre náuku viery. 6. januára 2003 prijal v Bazilike svätého Petra biskupskú vysviacku z rúk pápeža, spolusvätiteľmi boli Leonardo Sandri a Antonio Maria Vegliò.

9. júla 2008 ho Benedikt XVI. vymenoval za prefekta Kongregácie pre kauzy svätých, v tejto funkcii pôsobí až do súčasnosti (2018).

20. novembra 2010 bol vymenovaný za kardinála s titulárnym kostolom Santa Maria in Aquiro. 13. októbra 2012 celebroval slávnostnú bohoslužbu v pražskej katedrále, pri ktorej bolo blahorečených Štrnásť pražských mučeníkov. 30. septembra 2017 v Bratislave z poverenia pápeža Františka blahorečil kňaza Titusa Zemana.

Nakoľko kardinál Amato 8. júna 2018 dosiahol 80 rokov, pápež František 28. mája toho roku vymenoval do funkcie nového prefekta Kongregácie pre kauzy svätých  Giovanniho Angela kardinála Beccia s platnosťou od 1. septembra 2018.

Referencie

Pozri aj 
 Zoznam žijúcich kardinálov
 Zoznam kardinálov vymenovaných Benediktom XVI.

Iné projekty

Externé odkazy 
 Angelo Amato na catholic-hierarchy.org
 Profil v biografickom slovníku kardinálov od Salvadora Mirandu

Zdroj 

Talianski kardináli
Talianski rímskokatolícki arcibiskupi
Saleziáni
Vatikánski diplomati
Osobnosti z Molfetty
Kevin Spacey

Kevin Spacey (* 26. júl 1959, South Orange, New Jersey, USA) je americký herec, režisér, scenárista a producent. 

Vyrastal v Kalifornii a svoju kariéru začal ako divadelný herec v 80. rokoch 20. storočia, potom býval obsadzovaný vo vedľajších úlohách vo filmoch. Na začiatku 90. rokov si získal uznanie kritikov, ktoré viedlo k jeho prvému Oscarovi (za vedľajšiu úlohu vo filme Zvyčajní podozriví a následne k Oscarovi za najlepší mužský herecký výkon v hlavnej úlohe vo filme Americká krása (1999). Ďalšie významné úlohy v Hollywoode mal vo filmoch Sedem, L. A. - Utajené skutočnosti, Pošli to ďalej a Superman sa vracia. Jeho kariéra mu nakoniec priniesla aj ceny Zlatý glóbus a BAFTA.

Herec bol súčasťou Weinsteinovho efektu - vlny obvinení zo sexuálneho obťažovania v roku 2017, po ktorej s ním bola ukončená zmluva na seriál House of Cards, ktorého produkcia bola následkom kauzy prerušená.

Filmografia (výber) 
 1986 Pálenie záhy
 1988 Rocket Gibraltar
 1988 Podnikavé dievča
 1989 Ocko
 1989 Nevidím zlo, nepočujem zlo
 1990 Henry a June
 1992 Glengarry Glen Ross 
 1992 Consenting Adults  
 1994 Nezvaný hosť
 1994 Swimming with Sharks
 1995 Zvyčajní podozriví
 1995 Sedem
 1995 Smrtiaca epidémia
 1996 Kedy zabiť
 1997 L. A. - Utajené skutočnosti 
 1998 Vyjednávač
 1999 Americká krása
 2000 Pošli to ďalej
 2001 Pobrežné správy
 2001 Svet podľa Prota
 2002 Austin Powers - Goldmember
 2003 The United States of Leland
 2003 Život Davida Galea
 2004 Beyond the Sea 
 2005 Mimo zákon 2006 Superman sa vracia 2007 Aj Santa má brata  2008 Recount (TV)
 2008 21: Oko berie 2009 Telstar: The Joe Meek Story  2009 Shrink 2009 Moon 2009 Muži, čo čumia na kozy  
 2010 Casino Jack  
 2010 Father of Invention  
 2010Gorilla School (TVS)  
 2011 Inseparable  
 2011 Margin Call  
 2011 Šéfovia na zabitie  
 2013 House of Cards (TVS)  
 2014 Šéfovia na zabitie 2  
 2015 Elvis & Nixon''

Referencie

Iné projekty

Externé odkazy

Zdroj 

Filmoví herci USA
Televízni herci USA
Divadelní herci USA
Režiséri USA
Držitelia Oscara za najlepší mužský herecký výkon v hlavnej úlohe
Držitelia Oscara za najlepší mužský herecký výkon vo vedľajšej úlohe
Držitelia ceny BAFTA za najlepšieho herca v hlavnej úlohe
Držitelia ceny Zlatý glóbus za najlepší mužský herecký výkon v seriáli (dráma)
Držitelia Critics' Choice Movie Awards
Držitelia ceny Tony
Osobnosti z New Jersey
Absolventi Juilliard School
Držitelia Screen Actors Guild Award
Majstrovstvá sveta v podhladinovom ragby 2015

Majstrovstvá sveta v podhladinovom ragby 2015 boli v poradí 10. majstrovstvá sveta v podhladinovom ragby, ktoré organizuje Svetová konfederácia činností pod vodou (CMAS). Konali sa v Cali, v Kolumbii od 27. júla1. augusta 2015, za účasti 12 mužských a 9 ženských tímov. Nováčikmi turnaja boli mužské družstvá Austrálie, Kanady a Venezuely a ženské družstvá Austrálie a Venezuely. Kolumbia bola organizátorom svetového šampionátu druhýkrát, prvý turnaj hostila v roku 1995, rovnako v Cali. Zápasy sa odohrali v 2 bazénoch Piscinas Alberto Galindo. V mužskej kategórii obhájilo titul Nórsko, ktoré vo finálovom zápase zvíťazilo nad Nemeckom. Bronzová Kolumbia získala svoju prvú medailu. V ženskej kategórii získalo svoj tretí titul Nemecko, keď vo finále vyhralo nad obhajcom titulu z Nórska.

Účastníci 
Muži

Ženy

Nasadenie do výkonnostných košov 
Muži

Ženy

Výsledky

Muži

Základné skupiny

Skupina A

Skupina B

Skupina C

Skupina D

2. fáza

Skupina o 9.12. miesto

Play-off

Štvrťfinále

Stretnutia o 5.8. miesto

Stretnutia o 7. miesto

Stretnutia o 5. miesto

Semifinále

Stretnutie o 3. miesto

Finále

Ženy

Základné skupiny

Skupina E

Skupina F

2. fáza

Skupina o 7.9. miesto

Play-off

Štvrťfinále

Stretnutia o 5. miesto

Semifinále

Stretnutie o 3. miesto

Finále

Konečné poradie 

Muži

Ženy

Referencie

Externé odkazy 
 Oficiálna stránka MS 2015 
 MS 2015 na oficiálnej stránke Svetovej konfederácie činností pod vodou 
 Oficiálna stránka Kolumbijskej federácie pohladinových športov 
 Podhladinové ragby v Kolumbii /

Šport v 2015
Majstrovstvá sveta v podhladinovom ragby
Podhladinové ragby
2015 v Kolumbii
Cliff Robertson

Clifford Parker Robertson, III (* 9. september 1923, Los Angeles, Kalifornia, USA – † 10. september 2011, New York, New York, USA) bol americký herec. 

V roku 1968 získal cenu Oscara za najlepší mužský herecký výkon v hlavnej úlohe. Zahral si napríklad vo filme Spider-Man rolu Bena Parkera.

Referencie

Iné projekty

Externé odkazy  
 
 
 Cliff Robertson na Find A Grave

Zdroj 

Divadelní herci USA
Filmoví herci USA
Televízni herci USA
Držitelia Oscara za najlepší mužský herecký výkon v hlavnej úlohe
Držitelia ceny Emmy za najlepší mužský herecký výkon v miniseriáli alebo televíznom filme
Osobnosti z Los Angeles
Vera&John

Vera&John je online kasíno so sídlom na Malte. Kasíno prevádzkuje firma Dumarca Gaming Ltd, ktorej materskú spoločnosť Dumarca Holdings PLC v roku 2015 prevzala spolocnosť Intertain Group Ltd. Spolocnosť Intertain Group Ltd je evidovaná na torontskej burze. Kasíno Vera&John je regulované a má licenciu od Maltskej komisie pre hazard (Malta Gaming Authority) a Britskej komisie pre hazard (British Gambling Commission). Online kasíno Vera&John založil Jorgen Nordlund, predtým známy aj tým, že založil Maria Bingo, ktoré v roku 2007 prevzala spoločnosť Unibet za 54 miliónov libier.

História firmy v skratke 
2010 - Kasíno Vera&John je spustené, primárne sa orientuje na škandinávsky herný trh s hrami od firiem Betsoft, Microgaming a NYX Gaming.
2011 - Do ponuky hier vo Vera&John boli pridané hry Net Entertainment.
2013 - Do kasína Vera&John sa pridávajú hry od Yggdrasil Gaming.
2014 - Vera&John je prvé regulované online kasíno, ktoré ako platobnú metódu príma Bitcoin, no po 3 mesiacoch službu ruší.
2015 - firmu Vera&John odkupuje spolocnosť Intertain Group Ltd za 89,1 milióna dolárov.

Referencie

Externé odkazy 
 Oficiálna domovská stránka (Regulovaná Maltskou komisiou pre hazard - Malta’s Lotteries and Gaming Authority)
 Domovská stránka v Spojenom kráľovstve (Regulovaná Britskou komisiou pre hazard - UK Gambling Commission)
 Dánska domovská stránka (Regulovana Dánskou komisiou pre hazard - Spillemyndigheden)

Hazardné hry
Zoznam kníh Agathy Christie

Toto je zoznam kníh napísaných Agathou Christie. V zozname nie sú zahrnuté kratšie práce (poviedky, básne, novely), sú tu uvedené iba zbierky, v ktorých vyšli. Ak bola kniha preložená do slovenského, alebo českého jazyka, v zozname je uvedený aj názov, pod akým kniha vyšla v preklade; v prípade, že kniha vyšla v preklade do oboch jazykov, je slovenský názov uvedený ako prvý. Niektoré knihy vyšli pod pseudonymom Mary Westmacott – tieto knihy sú romanticko-psychologické romány. Romány Zabudnutá vražda a Opona boli napísané cez 2. svetovú vojnu počas náletov na Londýn a uložené v trezore. Knižne vyšli až v rokoch ktoré sú uvedené v tabuľke.

Detektívi, ktorí sa vyskytujú v diele Agathy Christie (v tabuľke sú iba ich priezviská): Hercule Poirot, slečna Jane Marplová, manželia Tommy a Tuppence Beresfordovci, Ariadne Oliverová, superintendant Battle, Parker Pyne, Harley Quin a plukovník Race.

Zdroje 
 http://www.agatha.cz/content/dilo
 BUNSON, M.: Encyklopedie Agathy Christie: Život, dílo, postavy, adaptace. Praha : Euromedia Group k.s. - Knižní klub, 2007. 336 s. ISBN 978-80-242-1991-2

Knihy Agathy Christie
Skupina J&T

Skupina J&T alebo skupina J & T je veľká skupina podnikov vlastnená prevažne Ivanom Jakabovičom a Jozefom Tkáčom a/alebo Patrikom Tkáčom. Vznikla v roku 1994/1995 na Slovensku, od roku 2016 má už ale hlavné sídla v Česku a na Cypre a významným akcionárom sa stala China Energy Limited Company. Od roku 2014 sa právne delí (najmä) na dve časti (skupiny, holdingy):
časť s materskou spoločnosťou J&T FINANCE GROUP SE
časť s materskou spoločnosťou J & T PRIVATE EQUITY GROUP

Podrobnosti pozri v článkoch o týchto dvoch materských spoločnostiach.

 Holding J&T REAL ESTATE, A. S. (JTRE) začal svoje pôsobenie na realitnom trhu v roku 1996

Zdroj 
 Skupina J&T Finance Group vyčleňuje private equity investice a zakládá J&T Private Equity Group

Podniky v Česku
Podniky na Cypre
Tetovo

Tetovo (, , ) je piate najväčšie mesto v Severnom Macedónsku. Leží na západe krajiny na úpätí Šarskej planiny, na riečke Pena, ktorá sa v rozšírenom údolí asi 8 km východne vlieva do rieky Vardar. Hranica s Kosovom je vzdialená približne 16 km.

Tetovo je sídlom rovnomennej opčiny o rozlohe 1080 km². V roku 2002 žilo v opčine celkovo 88580 obyvateľov, z toho v samotnom meste cez 52900 obyvateľov. Viac ako polovicu z nich tvorili Albánci (28897) a približne tretinu Macedónci (18555). Ďalej tu žilo 2352 Rómov, 1878 Srbov, 587 Turkov, 156 Bosniakov a niekoľko stoviek príslušníkov ďalších národností. Najmä počet Albáncov sa počas 20. storočia prudko zvýšil.

V roku 2001 bolo Tetovo jedným z dejísk ozbrojeného konfliktu medzi Macedónskou vládou a povstalcami z proalbánskej Národnej oslobodzovacej armády. Počas konfliktu utiekli z Macedónska stovky obyvateľov Tetova.

Najvýznamnejšou pamiatkou je tzv. Maľovaná mešita (), vystavaná roku 1495 a prestavaná v roku 1833, na ktorej vynikajú najmä zdobené exteriéry. Z ďalších islamských stavieb je tu zachované dervišské posvätné miesto Arabati Baba Teḱe zo 16. storočia. K videniu sú tiež ruiny tetovskej pevnosti postavené Osmanmi začiatkom 19. storočia. V Tetove je aj množstvo pravoslávnych chrámov, napr. Chrám sv. Cyrila a Metoda alebo sv. Bohorodičky.

Od roku 1994 tu pôsobí Tetovská univerzita a v roku 2001 vznikla Univerzita juhovýchodnej Európy. Mesto má dobré cestné spojenie s hlavným mestom Skopje, leží tu aj stanica trati Skopje - Tetovo - Gostivar - Kičevo (3 páry vlakov denne v roku 2009).

Referencie

Iné projekty

Externé odkazy 
 Oficiálne stránky občiny Tetovo
 Turizmus v Tetove

Zdroj 

 
Mestá v Macedónsku
Gentile Bellini

Gentile Bellini (* 1429, Benátky, Taliansko† 23. február 1507, tamže) bol taliansky renesančný maliar.

Životopis 
Narodil sa v slávnej benátskej maliarskej rodine – presláveným maliarom bol jeho otec Jacopo Bellini aj jeho mladší brat Giovanni Bellini. Maľovať sa teda Gentile naučil v dielni svojho otca.

Už ako mladý sa stal vyhľadávaným portrétistom. Maľoval portréty mnohých benátskych dóžov a roku 1474 bol nakoniec menovaný oficiálnym dvorným portrétistom. Roku 1479 bol vyslaný benátskym štátom do Konštantínopolu ako maliar na dvor tureckého sultána Mehmeda II. Vytvoril tu rad portrétov (portrét samotného sultána je dnes v londýnskej Národnej galérii) a celá misia mala aj diplomatický význam, mala posilniť dobré vzťahy medzi Benátkami a Tureckou ríšou. Do Talianska sa Bellini vrátil bohatý a s tureckým titulom "bey", teda knieža. Pobyt v Turecku ovplyvnil aj jeho maliarsky štýl, nasal do seba turecké vplyvy a tradície maľby.

Väčšinu svojich diel vytvoril priamo pre benátsky Dóžov palác, ktorý však v roku 1579 vyhorel a do dnešných dní sa tak zachoval len zlomok Belliniho diela.

Referencie

Iné projekty

Externé odkazy 
 Heslo na Artmuseum.cz
 Heslo v encyklopédii Britannica
 Heslo v encyklopédii Treccani
 Bellini na Web Gallery of Art

Zdroj 

Talianski maliari
Renesanční maliari
Narodenia v 1429
Úmrtia 23. februára
Úmrtia v 1507
Osobnosti z Benátok
Pil C

Lukáš Kajanovič (* 19. apríl 1986, Partizánske, Česko-Slovensko), viac známy ako Pil C, je slovenský rapper.

Pil C začal rapovať pomerne neskoro, a to keď mal 28 rokov (2014). Pil Cho kariéra odštartovala 28.08.2014 singlom Lost. Od vtedy spolupracoval s viacerými slovenskými aj českými interpretmi aj producentmi ako napríklad DJ Wich, DJ Mike Trafik, Dalyb atď. Ako hlavný predstaviteľ pomyselnej novej vlny rapu bol vždy ovplyvnený jeho koreňmi. Aj jeho prezývka vznikla ako pocta členovi Underground Kingz menom Pimp C. Po raketovom nástupe rozbehol Pil C CBG štvrtky, počas ktorých vydal dosť skladieb na to, aby mohol následne 2 roky odohrať v slovenských a českých kluboch stovky koncertov – bez jediného albumu. Debutový projekt s názvom Hype z roku 2016 bol odrazom jeho divokej časti kariéry, keď si užíval život úspešného rapera. Pil C sa už pred tým objavil na jednom albume a to na albume od redakcie Refresher.sk s názvom Freshtape. Prispel tam svojím trackom "Pompeje". Jeho prvý už spomínaný track „Lost“ zremixoval slovenský producent a bývalý člen českého zoskupenia Milion+ – Konex. V roku 2017 vydal Pil C album "V rádiu hral Elán, keď umrel Tupac". Ten bol osobnou výpoveďou, v rámci ktorej sa rodák z Partizánskeho vracia ku najdôležitejším momentom svojho života. Nasledovala takmer dvojročná pauza, počas ktorej si Pil C vytvoril dostatočný odstup, na hudbu však nezanevrel. Hlava Comebackgangu v roku 2019 oznámila návrat s tretím sólom - albumom "2086". V roku 2020 vydal veľmi úspešný singel "HAWAII" s Benom Cristovaom, ako reakciu na situáciu v osobnom živote. Narozdiel od Strapa, vie pohnúť ľavým obočím. Nejde mu bežkovanie.

Diskografia

Albumy

Skladby

Single

Ocenenia a nominácie

Ruka Hore Awards

Referencie

Externé odkazy 

Osobnosti z Partizánskeho
Slovenskí reperi
Hiphopoví hudobní producenti
Vodné pólo na Letných olympijských hrách 2000

Vodné pólo na Letných olympijských hrách 2000 bol vodnopólový turnaj v rámci multišportového podujatia Letných olympijských hier 2000. Konal sa v Sydney, v Austrálii v dňoch od 16. septembra1. októbra 2000, za účasti 12 mužských a 6 ženských tímov. Vodnopólový turnaj sa na hrách organizuje od roku 1900 a toto bolo jeho 23. vydanie, pričom ženský turnaj mal na hrách premiéru. Nováčikmi olympijského turnaja boli družstvá mužov Kazachstanu a Slovenska. Zápasy sa hrali v Ryde Aquatic Leisure Centre a Sydney International Aquatic Centre, v ktorom sa okrem vodného póla odohrali súťaže aj v ďalších 3 plaveckých športoch.

Družstvo mužov  získalo olympijský titul po finálovom víťazstve nad . Pre strieborné Rusko a FR Juhosláviu, ktorá skončila bronzová, to boli prvé olympijské medaily. V ženskej kategórii zvíťazila domáca , ktorá vo finále vyhrala nad .

Tento olympijský turnaj slúžil zároveň ako kvalifikácia na Majstrovstvá sveta 2001, ktoré organizovalo japonské mesto Fukuoka. Kvalifikovali sa na ne 4 najlepšie družstvá z mužskej a 5 zo ženskej kategórie.

Kvalifikácia 

Muži

Pozn: Z Afriky sa neprihlásilo žiadne družstvo, nahradilo ho Holandsko.

Ženy

Pozn: Holandsko a Kanada postúpili zo SP 1999 ako najlepšie družstvá svojich kontinentov. Kazachstan postúpil z olympijskej kvalifikácie ako najlepšie družstvo svojho kontinentu, ktoré sa umiestnilo do 8. miesta.

Dejiská

Výsledky

Mužský turnaj

Základné skupiny

Skupina A

Skupina B

2. fáza

Skupina o 9.12. miesto

Play-off

Štvrťfinále

Stretnutia o 5.8. miesto

Stretnutie o 7. miesto

Stretnutie o 5. miesto

Semifinále

Stretnutie o 3. miesto

Finále

Ženský turnaj

Základná skupina

Play-off

Stretnutie o 5. miesto

Semifinále

Stretnutie o 3. miesto

Finále

Konečné poradie 

Muži

Ženy

Referencie

Iné projekty

Externé odkazy 
 Oficiálna stránka Medzinárodnej plaveckej federácie 
 Vodnopólový turnaj LOH 2000 na stránke olympic.org 
 Vodné pólo na LOH 2000 na oficiálnej stránke hier (archive.org)

Zdroje 
 Oficiálne výsledky LOH 2000 
 Vodnopólový turnaj LOH 2000 na stránke Medzinárodnej plaveckej federácie (archive.org) 
 Mužský a ženský vodnopólový turnaj LOH 2000 na stránke todor66.com 
 Mužský a ženský vodnopólový turnaj LOH 2000 na stránke the-sports.org 
 Vodnopólový turnaj LOH 2000 na stránke sports-reference.com 

 
Olympiáda
2000
Športy na Letných olympijských hrách 2000
Nea Salamina Ammochostu

Nea Salamina Ammochostu (iné názvy: Nea Salamis Famagusta FC, Nea Salamina Famagusta FC; ) je profesionálny futbalový klub založený 7. marca 1948 v meste Gazimağusa na Cypre. Po tureckej invázii na Cyprus (1974) sa dočasne presídlil do mesta Larnaka.

K najvýznamnejším úspechom klubu patrí víťazstvo v Cyperskom pohári (novogr. Κύπελλο Κύπρου) v sezóne 1989/90 a Cyperskom superpohári (Ασπίδα της ΚΟΠ) v roku 1990. Jeho najlepším umiestnením v cyperskej najvyššej, 1. lige (novogr. Πρωτάθλημα Α' Κατηγορίας), je tretie miesto (v sezónach 1955/56, 1965/66, 1992/93 a 1994/95). Počas prvých piatich rokov svojej existencie sa zúčastňoval turnajov Cyperskej amatérskej futbalovej federácie (novogr. Κυπριακή Ερασιτεχνική Ποδοσφαιρική Ομοσπονδία), kde bolo jeho najlepším umiestnením 2. miesto (v sezónach 1951/52 a 1952/53). V roku 1953 sa stal členom Cyperskej futbalovej federácie (novogr. Κυπριακή Ομοσπονδία Ποδοσφαίρου) a odvtedy sa pravidelne zúčastňuje jej súťaží – prvé dve sezóny odohral v druhej lige a od sezóny 1955/56 hrá najvyššiu ligu – okrem sezón 1979/80, 2001/02, 2003/04 a 2010/11, kedy hral v druhej lige. Celkovo v najvyššej lige absolvoval vyše 50 sezón, čím sa zaraďuje na siedme miesto v účasti klubov.

V celoeurópskej súťaži sa klub prvýkrát predstavil v 31. ročníku Pohára víťazov pohárov (1990/91), kedy bol v prvom kole porazený škótskym klubom Aberdeen FC. V rokoch 1995, 1997 a 2000 sa zúčastnil Pohára Intertoto UEFA. Futbalový klub je súčasťou športového klubu Nea Salamis Famagusta založeného v roku 1948, ktorý tvorí aj volejbalový klub Nea Salamis Famagusta VC. Pomenovaný bol podľa starovekého cyperského mesta Salamis, ktoré sa nachádzalo blízko Gazimağusy, pričom Nea (Νέα) v gréčtine znamená „nový“.

Poznámky

Iné projekty

Externé odkazy 
 Oficiálny web 
 Klub na webe UEFA.com 
 Klub na webe Cyperskej futbalovej federácie 
 Hymna klubu na YouTube

Zdroj 
 

Cyperské futbalové kluby
Futbalové kluby založené v 1948
Kukučka (seriál)

Kukučka je slovenský seriál, ktorý bol vysielaný na TV Markíza od 7. septembra 2015 do 28. novembra 2015. Vysielaný bol od pondelka do piatka o 17:50. Od 19. októbra 2015 bol pre nízku sledovanosť presunutý na TV Doma a následne skončil po prvej sérii.

Dej 

Po smrti mamy prichádza mladý a úspešný lekár Juraj Baumann na Slovensko odhaliť tajomstvo, ktoré mu naznačovala len pár minút pred smrťou. Avšak to, čo malo byť pôvodne len niekoľkodňovou cestou, sa zmení vo chvíli, keď prvýkrát uvidí Táňu. Tá spolu s rodičmi, strýkom a mladšou sestrou pracuje v malebnej dedine v rodinnom penzióne Jablonka.

Série

Obsadenie 
 Matúš Kvietik ako Juraj/George Baumann
 Mária Havranová ako Táňa Jablonská-Marta Brezinová
 Roman Luknár ako Jozef Jablonský
 Anna Šišková ako Mária Jablonská
 Alexander Bárta ako Miloš Paluda
 Ľubomír Roman ako Vasiľ Práger
 Gabriela Dzuríková ako Agáta Prágerová
 Maroš Kramár ako Michael Baumann/Štefan Brezina
 Vladimír Plevčík ako mladý Štefan Brezina
 Miloslav Kráľ ako Kornel Paluda
 Vlastina Svátková ako Klára Paludová
 Ľuboš Kostelný ako evanjelický kňaz Cyril Šafárik
 Ľubomír Gregor ako Vladimír Jablonský
 Jana Kovalčíková ako Lenka Jablonská
 Eva Pavlíková ako Darina Šafáriková
 Branislav Deák ako Marcel Fraňo
 Daniel Žulčák ako Ervin Rehák
 Julko Bagin ako Dušan Paluda
 Jasmínka Legelová ako Radka Paludová
 Ivan Krúpa ako František pracovník firmy Práger s.r.o.
 Marta Sládečková ako Heda Baumannová
 Anna Vargová ako Anita
 Peter Kočiš ako starosta Bohuš Jahňada
 Gabriela Dolná ako Zita Frčková
 Dana Košická ako Jela Reháková
 Maja Velšicová ako Roberta Lovásiková
 Zuzana Cigánová ako Antónia Marčíková
 Dušan Jamrich ako katolícky kňaz Pavol
 Barbora Žilecká ako Renáta Garajová
 Marián Viskup ako Otto
 Karin Haydu ako Linda Bartošová
 Milena Mníchová ako Karolína
 Ladislav Konrád ako kostolník Rudolf
 Roman Féder ako Tibor Bartoš
 Zuzana Skopalová ako Zlatica Šafáriková
 Lukáš Herc ako Marko
 Danica Matúšová ako Monika

Slovenské televízne seriály
Televízne seriály TV Markíza
Televízne seriály z roku 2015
Majstrovstvá sveta v tchoukballe 2015

Majstrovstvá sveta v tchoukballe 2015 boli v poradí 8. majstrovstvá sveta v tchoukballe mužov a žien, ktoré organizuje Medzinárodná tchoukballová federácia (FITB). Konali sa od 6. do 9. augusta 2015 v Kao-siungu, na Taiwane, za účasti 15 mužských a 5 ženských tímov. Nováčikmi turnaja bolo 7 mužských družstiev: Bangladéš, Indonézia, Kórejská republika, Macao, Malajzia, Pakistan a Thajsko, a ženské družstvo Macaa. Zápasy sa odohrali v 2 arénach: National Kaohsiung Normal University a Kaohsiung Municipal Wu-Fu Junior High School. Tituly obhájili obe domáce družstvá Čínskeho Tchaj-peja, keď vo finálových zápasoch zvíťazili nad družstvami Singapuru. Pre obe družstvá Singapuru to boli ich prvé účasti vo finále MS.

Účastníci 
Muži

Poznámka: Číslo v zátvorke udáva umiestnenie v medzinárodnom rebríčku FITB k júnu 2015.

Ženy

Poznámka: Číslo v zátvorke udáva umiestnenie v medzinárodnom rebríčku FITB k júnu 2015.

Výsledky

Muži

Základné skupiny

Skupina A

Skupina B

Play off

Semifinále

Stretnutie o 3. miesto

Finále

Ženy

Základná skupina

Play off

Stretnutie o 3. miesto

Finále

Konečné poradie 

Muži

Ženy

Referencie

Externé odkazy 
 Oficiálna stránka Medzinárodnej tchoukballovej federácie 
 Oficiálnej stránka Taiwanskej tchoukballovej asociácie (archive.org)

Zdroj 
 MS 2015 mužov a žien na oficiálnej stránke Medzinárodnej tchoukballovej federácie 

Tchoukball v 2015
Majstrovstvá sveta v tchoukballe
Tchoukball
Majstrovstvá Európy v lakrose žien 2015

Majstrovstvá Európy v lakrose žien 2015 boli v poradí 10. majstrovstvá Európy v lakrose žien, ktoré organizuje Európska lakrosová federácia (ELF). Konali sa v Nymburku, v Česku od 6.15. augusta 2015, za účasti rekordných 17 tímov. Po troch podujatiach, kedy sa organizoval mužský aj ženský turnaj spolu, sa vzhľadom na rastúci počet družstiev rozhodlo o opätovnom oddelení oboch kategórií. Nováčikom turnaja bola pätica družstiev: Belgicko, Izrael, Nórsko, Španielsko a Taliansko. Česko bolo organizátorom európskeho šampionátu štvrtýkrát, predtým hostilo podujatie mužov v roku 1995, podujatie žien v 1998 a naposledy, spoločné podujatie pre obe kategórie, v roku 2008. Zápasy sa odohrali v Sportovní centrum Nymburk. Titul obhájilo , ktoré vo finálovom stretnutí zvíťazilo nad . 

Česko získalo právo organizovať tieto ME v apríli 2014, keď vyhralo hlasovanie ELF ( v prospech Česka) pred kandidatúrou Izraelu.

Účastníci

Výsledky

Základné skupiny

Skupina A

Skupina B

Skupina C

Skupina D

Skupiny o konečné umiestnenie

Skupina o 13.17. miesto

Skupina o 9.12. miesto

Play off

Štvrťfinále

Stretnutia o 5.8. miesto

Stretnutie o 7. miesto

Stretnutie o 5. miesto

Semifinále

Stretnutie o 3. miesto

Finále

Konečné poradie

Referencie

Externé odkazy 
 Oficiálna stránka Európskej lakrosovej federácie 
 Oficiálna stránka Českej lakrosovej únie

Zdroje 
 Oficiálna stránka ME 2015  
 ME 2015 na stránke Európskej lakrosovej federácie 

Šport v 2015
Ženy
Lakros
Majstrovstvá sveta v netballe 2015

Majstrovstvá sveta v netballe 2015 boli v poradí 14. majstrovstvá sveta v netballe žien, ktoré sa organizujú každé štyri roky a ktoré organizuje Medzinárodná netballová federácia (INF). Konali sa od 7. – 16. augusta 2015 v Sydney, v Austrálii, za účasti 16 tímov. Titul obhájila domáca , ktorá vo finálovom zápase zvíťazila nad svojím tradičným finálovým súperom z . Austrália získala svoj jedenásty titul, z toho tretí v rade. Vo finálovom zápase padla rekordná návštevnosť na netball, keď do hľadísk Allphones Arena prišlo 16 849 divákov.

O dejisku MS 2015 rozhodol kongres INF (vtedy ešte ako IFNA) v marci 2011, keď v hlasovaní uprednostnil Sydney pred anglickým Manchesterom. Austrália bola organizátorom svetového šampionátu tretíkrát, predtým hostila toto podujatie v rokoch 1967 (v Perthe) a 1991 (v Sydney). Zápasy sa odohrali v 2 dejiskách: Allphones Arena a Netball Central Sydney (nachádza sa v Sydney Olympic Park).

Kvalifikácia 
Top 5 najlepšie umiestnených tímov z MS 2011 a hostiteľ postupovali priamo. Ostatných 10 miest si museli tímy vybojovať v piatich regionálnych kvalifikáciách, po dve z každého kontinentu.

Nasadenie do skupín 
Družstvá sa do skupín nežrebovali, boli nasadené podľa poradia v aktuálnom svetovom rebríčku, pričom platilo pravidlo, že v skupine nesmeli byť viac ako 2 družstvá z jedného kontinentu.

Pozn: V zátvorke je uvedené umiestnenie vo svetovom rebríčku INF k júlu 2015.

Arény

Výsledky

Základné skupiny

Skupina A

Skupina B

Skupina C

Skupina D

Nadstavbové skupiny

Skupina E

Skupina F

Skupina G

Skupina H

Play off

Stretnutia o 13.16. miesto

Stretnutie o 15. miesto

Stretnutie o 13. miesto

Stretnutia o 9.12. miesto

Stretnutie o 11. miesto

Stretnutie o 9. miesto

Stretnutia o 5.8. miesto

Stretnutie o 7. miesto

Stretnutie o 5. miesto

Semifinále

Stretnutie o 3. miesto

Finále

Konečné umiestnenie

Referencie

Externé odkazy 
 Oficiálna stránka MS 2015 
 Oficiálna stránka Medzinárodnej netballovej federácie 
 Oficiálna stránka Austrálskej netballovej asociácie

Zdroje 
 MS 2015 na stránke todor66.com 
 MS 2015 na stránke the-sports.org 

Netball v 2015
Majstrovstvá sveta v netballe
Športové podujatia v Austrálii
Robert Donat

Robert Donat (* 18. marec 1905, Manchester, Spojené kráľovstvo† 9. jún 1958, Londýn) bol britský herec. 

V roku 1939 získal Oscara za najlepší mužský herecký výkon v hlavnej úlohe vo filme Goodbye, Mr. Chips, romantickej dráme, v ktorej bola jeho partnerkou Greer Garsonová. Už rok predtým bol na Oscara nominovaný za film The Citadel. Obe snímky boli britské, v Hollywoode hral skôr výnimočne (napr. V Hitchcockovom trileri The 39 Steps z roku 1935, alebo v The Inn of the Sixth Happiness z roku 1958, čo bol jeho úplne posledný film.

Iné projekty

Externé odkazy 
 
 
 Portrét na stránke British Film Institute
 Portrét v britskom denníku Guardian

Zdroj 

Anglickí divadelní herci
Anglickí filmoví herci
Držitelia Oscara za najlepší mužský herecký výkon v hlavnej úlohe
Osobnosti z Manchestru
Majstrovstvá Ázie v halovom pozemnom hokeji žien 2015

Majstrovstvá Ázie v halovom pozemnom hokeji žien 2015 boli v poradí 5. majstrovstvá Ázie v halovom pozemnom hokeji žien, ktoré organizuje Ázijská federácia pozemného hokeja (ASHF). Konali sa v dňoch od 12.16. augusta 2015 v meste Nakhon Ratčasima, v Thajsku, za účasti 5 tímov. Nováčikom turnaja bolo iba družstvo Hongkongu. Thajsko bolo organizátorom ženského halového ázijského šampionátu tretíkrát, keď predtým hostilo toto podujatie v rokoch 2012 a 2014, vždy v Bangkoku. Titul obhajil , ktorý zvíťazil vo finálovom stretnutí nad domácim .

Účastníci 

Pozn: Číslo v zátvorke udáva umiestnenie vo svetovom rebríčku FIH k februáru 2015.

Výsledky

Základná skupina

Play off

Stretnutie o 3. miesto

Finále

Konečné poradie

Referencie

Externé odkazy 
 Majstrovstvá Ázie 2015 na oficiálnej stránke Ázijskej federácie pozemného hokeja 
 Majstrovstvá Ázie 2015 na štatistickej stránke Medzinárodnej federácie pozemného hokeja 
 Oficiálna stránka Thajskej asociácie pozemného hokeja (po thajsky)

Pozemný hokej v 2015
Ženy
Športové podujatia v Thajsku
Majstrovstvá Južnej Ameriky vo futsale mužov 2015

Majstrovstvá Južnej Ameriky vo futsale 2015 boli v poradí 7. majstrovstvá Južnej Ameriky vo futsale, ktoré organizuje Juhoamerická futbalová konfederácia (CONMEBOL). Konali sa od 23.30. augusta 2015 v Portoviejo, v Ekvádore, za účasti 9 tímov. Pôvodne sa mala turnaja zúčastniť aj Bolívia. Ekvádor organizoval mužský juhoamerický šampionát prvýkrát, v roku 2007 však hostil ženský kontinentálny šampionát, v Guayaquil. Dejiskom zápasov bola aréna Complejo Deportivo la California s kapacitou pre 5 000 divákov. Titul po 12 rokoch získala , ktorá vo finálovom stretnutí zvíťazila nad .

Účastníci 

Pozn: V zátvorke je uvedené umiestnenie vo svetovom futsalovom rebríčku k augustu 2015.

Výsledky

Základné skupiny

Skupina A

Skupina B

Play off

Stretnutie o 7. miesto

Stretnutie o 5. miesto

Semifinále

Stretnutie o 3. miesto

Finále

Konečné poradie

Referencie

Iné projekty

Externé odkazy 
 Futsal na oficiálnej stránke Juhoamerickej futbalovej komfederácie 
 Majstrovstvá Južnej Ameriky 2015 na stránke futsalplanet.com 
 Oficiálna stránka Ekvádorskej futbalovej federácie 

Futsal v 2015
Majstrovstvá Južnej Ameriky vo futsale
Futsal
Majstrovstvá Ameriky v basketbale žien 2015

Majstrovstvá Ameriky v basketbale žien 2015 boli v poradí 13. majstrovstvá Ameriky v basketbale žien, ktoré organizuje Americká basketbalová federácia (FIBA Americas). Konali sa v Edmontone, v Kanade od 8.16. augusta 2015, za účasti 10 tímov. Nováčikmi turnaja boli družstvá Amerických Panenských ostrovov a Ekvádoru, ktoré uspelo v baráži s Mexikom. Kanada bola organizátorom amerického šampionátu žien druhýkrát, predtým hostila toto podujatie v roku 1995, v Hamiltone. Všetky zápasy sa odohrali v športovom centre Saville Sports Centre. Svoj druhý titul získala domáca , ktorá vo finálovom zápase zvíťazila nad obhajcom titulu z .

Turnaj zároveň slúžil ako kvalifikácia amerických družstiev na basketbalový turnaj Letných olympijských hier 2016, ktoré hostí Rio de Janeiro. Kvalifikovalo sa ne (popri priamo postupujúcim , ktoré postúpili ako aktuálny majster sveta) iba víťazné družstvo.

Kvalifikácia 

Baráž

Nasadenie do výkonnostných košov 
Žrebovanie majstrovstiev prebehlo 3. marca 2015 podľa nasledovných výkonnostných dvojíc:

Pozn: Číslo v zátvorke udáva umiestnenie v medzinárodnom rebríčku FIBA v roku 2014.

Výsledky

Základné skupiny

Skupina A

Skupina B

Play off

Stretnutie o 5. miesto

Semifinále

Stretnutie o 3. miesto

Finále

Konečné poradie

Referencie

Externé odkazy 
 Oficiálna stránka Majstrovstiev Ameriky 2015 /
 Oficiálna stránka FIBA Americas /
 Oficiálna stránka Kanadskej basketbalovej federácie /

Zdroje 
 Majstrovstvá Ameriky 2015 na oficiálnej stránke FIBA Americas /
 Majstrovstvá Ameriky na stránke latinbasket.com 
 Majstrovstvá Ameriky 2015 na stránke todor66.com 
 Majstrovstvá Ameriky 2015 na stránke the-sports.org 

Basketbal v 2015
Ženy
Športové podujatia v Edmontone
2015 v Kanade
György Klapka

György Klapka (* 7. apríl 1820, Temesvár, dnes Rumunsko – † 17. máj 1892, Budapest, Rakúsko-Maďarsko) bol maďarský armádny generál a politik, účastník maďarskej revolúcie v rokoch 1848/1849.

Život 
Narodil sa v sedmohradskom meste Temesvár, v dnešnom Rumunsku. Roku 1835 absolvoval gymnázium a následne začal študovať na vojenskej delostreleckej škole vo Viedni. Od roku 1838 príslušník habsburskej armády, kde získal dôstojnícku hodnosť. V roku 1842 sa stal členom elitnej uhorskej gardy vo Viedni.

Po vypuknutí uhorskej revolúcie sa pridal k uhorským povstalcom, podieľal sa na organizovaní uhorskej národnej armády v Pesti. Začiatkom roku 1849 nahradil vo funkcii generála Lázára Mészárosa, ktorého vojská boli porazené pri Košiciach. Velil honvédskemu zboru o sile asi 18 000 mužov operujúcom hlavne na území Horného Uhorska. Vo februári až apríli 1849 získal viacero víťazstiev nad habsburskými vojskami v bitkách pri Kápolni, Isaszegu, Vacove (Vác), Tekovských Lužanoch a Komárne.

V júli 1849, keď hlavné sily maďarskej armády odtiahli z Komárna pod vedením Artúra Görgeia bol poverený obranou Komárňanskej pevnosti. Obliehanie Komárna habsburským vojskom trvalo bez úspechu až do 23. septembra 1849. Až po preniknutí informácií o kapitulácii uhorských povstalcov pri Világoši (dnes Şiria v Rumunsku) sa za veľmi výhodných podmienok vzdal 2. októbra 1849.

Klapka následne opustil krajinu a žil niekoľko rokov v exile najprv v Anglicku, neskôr v Švajčiarsku. Neskôr sa ďalej v emigrácii spolu s Lajosom Kossuthom politicky pokúšal o získanie opätovnej samostatnosti Uhorska. Počas rakúsko-pruskej vojny bol pozvaný do Pruska aby sa podieľal na sformovaní maďarskej légie v rámci pruskej armády. Zhromaždil jednotku o sile asi 3000 mužov. Do bojov však výrazne nezasiahol a rakúske vojská boli porazené v bitke pri Hradci Králové.

Po skončení vojny mu bol umožnený návrat do Rakúsko-Madarska a v roku 1867 bol zvolený za poslanca za Deákovu stranu.

V roku 1877 sa pokúsil o reformy v Tureckej armáde v období hroziacej vojny s Ruskom. Venoval sa aj písaniu memoárov a kníh venovaných histórii vojenstva. Zomrel v Budapesti 17. mája 1892. V  Komárne mu v roku 1896 vybudovali pamätník.

Iné projekty

Zdroje 
 
 Veľký, J. a kol. Encyklopédia Slovenska III. zväzok, K-M. Bratislava : Veda, 1979. s. 73-74.

Uhorské vojenské osobnosti
Uhorskí šľachtici
Príslušníci zemianskeho stavu
Osobnosti z Temešváru